Panalitèn vaksin anyar wigati banget, amarga vaksin sing sumadiya saiki alon banget lan larang kanggo diprodhuksi lan kudu diformulasi ulang saben tauné. Panemton urutan (sequencing) saka génom influenza lan tèknologi DNA rékombinan bisa nyepetaké ditemokaké galur vaksin anyar kanthi mungkinaké panaliti ngganti antigèn anyar ing galur vaksin sing wis dikembangaké sadurungé.[180] Tèknologi anyar uga nembé dikembangaké kanggo nuwuhaké virus ing kultur sèl, sing njanjèkaké angka prodhuksi sing luwih dhuwur, béya sing luwih asor, kualitas sing luwih apik lan surge capacity sing luwih apik.[181] Panalitèn ing vaksin influenza A universal, sing dituduhaké ing domain èksternal saka protein M2 transmémbran virus (M2e), nembé dileksanakaké déning University of Ghent déning Walter Fiers, Xavier Saelens, lan klompoké[182][183][184] lan saiki wis kasil ngliwati uji klinis fase 1.